Նիկոլայ Գրիգորյան (գեներալ)

Նիկոլայ Վլադիմիրի Գրիգորյան (), հայ պետական գործիչ, ճգնաժամային հաղորդակցության և տեղեկատվության կառավարման փորձագետ, լրագրող, Տավուշի մարզպետի անվտանգության գծով խորհրդական (ապրիլի 17, 2019), «Արտակարգ ալիք» լրատվական կենտրոնի տնօրեն (հունվար, 1996), ՀՀ Արտակարգ իրավիճակների վարչության (ԱԻՆ) լրատվական ծառայության ղեկավար (1997 - 2011), Հայաստանի Հանրապետության Արտակարգ իրավիճակների նախարարության Հայաստանի փրկարար ծառայության տնօրենի տեղակալ (2011-2017), փրկարարական ծառայության գեներալ-մայոր (2013)։

 Կենսագրություն 
Նիոլայ Գրիգորյանը ծնվել է 1957 թվականի դեկտեմբերի 15-ին Երևանում։ 1976-1981 թվականներին սովորել է Երևանի պետական համալսարանի բանասիրական ֆակուլտետում։

 Աշխատանքային գործունեություն 
1982-1989 թվականներին աշխատել է Հայաստանի հեռուստատեսության և ռադիոյի պետական կոմիտեում որպես «Մարդը և օրենքը», «Մարտական պոստում», «Իրավաբանի ընդունարան», «Ճանապարհ, տրանսպորտ, հետիոտն» հաղորդաշարերի խմբագիր-մեկնաբան։ 1990-1995 թվականներին աշխատել է ՀՀ Ներքին գործերի նախարարության լրատվական կենտրոնի հիմնադիր-ղեկավար, «02» հեռուստահաղորդաշարի հիմնադիր-մեկնաբան, «02» շաբաթաթերթի հիմնադիր-գլխավոր խմբագիր, միլիցիայի փոխգնդապետ։ 1996-1997 թվականներին եղել է «Նորք» հեռուստաալիքի փոխտնօրեն, «Լուրեր» լրատվական ծրագրի հիմնադիր տնօրեն։ 1997-2008 թվականներին եղել է ՀՀ կառավարությանն առընթեր արտակարգ իրավիճակների վարչության լրատվական բաժնի պետ, փրկարար ծառայության գնդապետ։ 2002-2003 թվականներին «Կենտրոն» հեռուստատեսության «Էպիկենտրոն» լրատվական ծրագրի հիմնադիր-տնօրեն։ 2008 թվականից դասավանդում է Երևանի պետական համալսարանում և Խաչատուր Աբովյանի անվան հայկական պետական մանկավարժական համալսարանում։ 2010-2011 թվականներին եղել է ՀՀ Արտակարգ իրավիճակների նախարարության աշխատակազմի Հասարակայնության հետ կապերի վարչության պետ, Հյոգոյի գործողությունների ծրագրի ազգային համակարգող։ 2011 թվականի օգոստոսին նշանակվել է ՀՀ ԱԻՆ Հայաստանի փրկարար ծառայության տնօրենի տեղակալՆիկոլայ Գրիգորյանը նշանակվել է ԱԻՆ Փրկարարական ծառայության ղեկավարի տեղակալՀՀ ԱԻՆ, Փրկարար ծառայություն, Նիկոլայ Վլադիմիրի Գրիգորյան։ 2015 թվականից՝ Սենդայի գործողությունների ծրագրի ազգային համակարգող։ 2017 թվականի մայիսի 5-ին, իր դիմումի համաձայն ազատվել է ՀՀ ԱԻՆ Հայաստանի փրկարար ծառայության տնօրենի տեղակալի պաշտոնից։ 2018 թվականի հունվարի 9-ին նշանակվել է ՀՀ Ազգային անվտանգության խորհրդի քարտուղարի խորհրդականՆիկոլայ Գրիգորյանը՝ Ազգային անվտանգության խորհրդի քարտուղարի խորհրդականՆիկոլայ Գրիգորյանը նշանակվել է Ազգային անվտանգության խորհրդի քարտուղարի խորհրդական։ 2019 թվականի ապրիլի 17-ից նշանակվել է ՀՀ Տավուշի մարզպետի խորհրդականՆիկոլայ Վլադիմիրի Գրիգորյանին ՀՀ Տավուշի մարզպետի խորհրդականի պաշտոնում նշանակելու մասինՆիկոլայ Գրիգորյան, ՀՀ Տավուշի մարզպետի խորհրդական։

 Պարգևներ 
Արժանացել է ՀՀ վարչապետի, Ոստիկանության, Հայաստանի փրկարար ծառայության, Պաշտպանության և Արտակարգ իրավիճակների նախարարությունների, Ազգային անվտանգության խորհրդի, ԵՊՀ, Հանրային հեռուստաընկերության պատվոգրերի ու շնորհակալագրերի։

 ՀՀ ՊՆ «Գարեգին Նժդեհ» մեդալ,
 ՀՀ ՊՆ «Անդրանիկ Օզանյան» մեդալ,
ՀՀ Ոստիկանության «Ոստիկանությունում գերազանց ծառայության համար» մեդալ,
 ՀՀ Ոստիկանության «Համագործակցության ամրապնդման համար» մեդալ,
 ՀՀ ԱԻՆ «Կանխարգելում, օգնություն, փրկություն» մեդալ,
 ՀՀ ԱԺ Պատվո մեդալ,
ՀՀ ԱԻՆ «Միջազգային կարգի փրկարար» մեդալ,
 ՀՀ ԱԻՆ «Անբասիր ծառայություն» մեդալ։
 Քաղպաշտպանության միջազգային կազմակերպության կողմից արժանացել է «ՔՊ միջազգային կարգի ասպետ» շքանշանի․
ՀՀ Ներքին գործերի նախարարության, Ոստիկանության, Երկրապահ կամավորական ծառայության, Արցախի Հանրապետության հոբելյանական կրծքանշաններ։

 Կոչումներ 
 1990-1997 թվականներին՝ միլիցիայի փոխգնդապետ,
 1997-2013 թվականներին՝ փրկարար ծառայության գնդապետ,
 2013 թվականի սեպտեմբերի 2-ին ՀՀ նախագահի հրամանագրով շնորհվել է փրկարարական ծառայության գեներալ-մայորի կոչումՆ. Վ. Գրիգորյանին փրկարարական ծառայության գեներալ-մայորի կոչում շնորհելու մասին։

 Ընտանիք 
Ամուսնացած է, ունի երեք երեխա և չորս թոռ։

 Ծանոթագրություններ 

 Արտաքին հղումներ 
 Նիկոլայ Գրիգորյան, ՀՀ Տավուշի մարզպետի խորհրդական
 Նիկոլայ Գրիգորյան

Կատեգորիա:ՀՀ փրկարարական ծառայության գեներալ-մայորներ
Կատեգորիա:Հայ հաղորդավարներ
Կատեգորիա:Հայ մանկավարժներ
Կատեգորիա:Հայ լրագրողներ